Test sinovlari uchun sarflangan mablag‘lar haqida ma’lumot berildi

Davlat test markazi 2−13 sentyabr kunlari hamda qo‘shimcha ravishda 17 sentyabr kuni o‘tkazilgan oliy ta’lim muassasalarining bakalavriat ta’lim yo‘nalishlariga kirish test sinovlari uchun sarflangan umumiy mablag‘lar haqida ma’lumot berdi.
Berilgan ma’lumotlarga ko‘ra, Davlat komissiyasining 19 iyuldagi 1-son bayoni bilan test sinovlariga jalb qilinadigan bino rahbarlari va guruh nazoratchilarining mehnatiga haq to‘lash bir kuniga 250 848 so‘m (daromad solig‘i chiqarib tashlaganda 218 238 so‘m) miqdorida belgilangan. Test sinovlariga guruh nazoratchisi sifatida Oliy va o‘rta maxsus ta’lim vazirligi hamda Xalq ta’limi vazirligi tizimidan 3 882 nafar pedagog xodimlar jalb etilgan bo‘lib, guruh nazoratchilarining umumiy ish haqi 11 578 830 120 so‘mни tashkil etgan.
Ochiq maydonlar ijarasi uchun Botanika bog‘i, O‘zbekiston yengil atletika federatsiyasi va Paxtakor sport majmuasiga 127 592 394 so‘m to‘langan.

Shuningdek, abituriyentlarni tibbiy qo‘lqop, niqob, ichimlik suvi va ruchka, bosh kiyimlar (kepka) bilan ta’minlash uchun tanlov asosida shartnomalar tuzilgan.
Tibbiy niqoblar uchun 1 365 574 500 so‘mlik shartnoma imzolangan:
Tibbiy qo‘lqop uchun 2 124 227 000 so‘mlik shartnoma imzolangan:
Ichimlik suvи uchun 1 365 574 500 so‘mlik shartnoma imzolangan:
Ruchka uchun 500 710 650 so‘mlik shartnoma imzolangan:
Bosh kiyim (kepka) uchun jami 1 698 320 550 so‘m sarflangan:
Lekin korxona belgilangan miqdorda bosh kiyimlarni yetkazib bera olmagani uchun dastlabki shartnoma bekor qilinib, qo‘shimcha kelishuv imzolangan va 6 174 so‘mdan jami 69 506 dona bosh kiyimni 429 130 044 so‘mga, 15% qo‘shimcha qiymat solig‘i bilan birga 493 499 550 so‘mga yetkazib bergan.
Mazkur korxona bosh kiyimlarni yetkazib bera olmagani uchun mahalliy hokimiyatlar tomonidan taklif etilgan korxonalar bilan ularda mavjud sondagi bosh kiyimlarni yetkazib berish bo‘yicha shartnomalar imzolangan:
Kepka bo‘yicha jami imzolangan shartnomalarning umumiy miqdori 1 698 320 550 so‘mni tashkil etgan (198 766 dona kepka uchun).
Guruh nazoratchilari hamda ushbu jarayonga jalb etiladigan xodimlarni sifatli tushlik bilan o‘z vaqtida ta’minlash maqsadida har bir hududda turli korxonalar bilan shartnomalar imzolangan. Bunda har bir hududda bir nechta korxonalar taklifi o‘rganilib, ichki tanlov asosida ular ichidan eng past narx va talab darajada sifat taklif etgan korxonalar tanlab olingan.
Tushlik bo‘yicha eng katta shartnoma Toshkent shahrida tuzilgan bo‘lib, 13 kunga 12 610 dona tushlik (bir martalik idish, ovqat, salat, non, suv, bulochka) ning har biriga 31 000 so‘mdan (yetkazib berish bilan birga) jami 390 910 000 so‘mga imzolangan.
Undan keyingi eng katta shartnoma Samarqand viloyatida imzolangan bo‘lib, bunda 5467 dona tushlikning har biriga 25 000 so‘mdan jami 136 675 000 so‘mlik shartnoma imzolangan.
Shuningdek, xabar berilishicha, tushlik bo‘yicha tuzilgan shartnomalarning umumiy miqdori 1 459 587 423 so‘mni tashkil etgan.
Eslatib o‘tamiz, avvalroq 1 mln dona bosh kiyim yetkazib berilishi uchun 7 mlrd 100 mln 100 ming so‘mga shartnoma tuzilgani, biroq keyinchalik korxona belgilangan miqdorda bosh kiyimlarni yetkazib bera olmagani uchun dastlabki shartnoma bekor qilinib, boshqa korxonalar bilan ham shartnomalar imzolangani haqida xabar bergan edik.